Diari Oficial de la Generalitat Valenciana


Sumari del DOGV 765, del 17-02-1988 (1988/810597)

ORDRE de 30 de gener de 1988, de la Conselleria d'Economia i Hisenda, en desplegament del Decret 209/1987, de 28 de desembre.
-----------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/01/30/(1)/dof/vci/html**

### Dades del document

Número de DOGV
:   765

Data del DOGV
:   17-02-1988

Secció del DOGV
:   DISPOSICIONS GENERALS

Número del document
:   1988/810597


Data del document
:   30-01-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 30 de gener de 1988, de la Conselleria d'Economia i Hisenda, en desplegament del Decret 209/1987, de 28 de desembre.  
La Llei 29/1987, de 28 de desembre, reguladora de l'Impost de Successions i Donacions (BOE 303, de 19 de desembre), estableix uns criteris nous d'organització territorial per a la gestió de l'impost.  
En desplegament d'aquests criteris, el Decret 209/1987, de 28 de desembre, del Consell de la Generalitat Valenciana (DOGV 734, de 31 de desembre) encomana la gestió de l'Impost de Successions i Donacions a les Oficines Liquidadores de Districte Hipotecari, a càrrec dels Registradors de la Propietat.  
La supressió per la nova normativa dels conceptes amb càrrec als quals es Llevaven els honoraris d'aquestes Oficines Liquidadores obliga a una nova regulació.  
Aquesta Ordre tracta d'establir un sistema l'estructura i resultats del qual siguen el més pròxim possible als anteriors, hi estableix un percentatge sobre les quantitats ingressades i una quantitat fixa per liquidació o document que suplesquen a les participacions en el suprimit concepte de Recursos del Tresor, multes, examen i notes, aquests percentatges i quantitats fixes es calculen de manera que s'aconseguesquen unes compensacions equivalents a les que hi havia fins ara.  
Ara bé, les quantitats exemptes fixades per la nova normativa en les successions pot originar que es reduesquen considerablement els ingressos d'algunes Oficines Liquidadores per aquest impost. Per això, i per a tractar de mantenir els nivells de retribució existents fins al moment, s'introdueix una norma que garanteix a les oficines que tinguen aquesta circumstància els ingressos obtinguts en 1987, últim any complet de l'anterior sistema.  
Es de ressaltar el caràcter provisional dels criteris que en aquesta disposició s'estableixen, ja que estan basats únicament en previsions i hauran d'anar modificant-se en la mesura que el funcionament del nou impost es puga apartar d'aquestes. Però no era aconsellable deixar sense normativa aquests aspectes complementaris de la gestió tributària a l'espera d'aqueixes dades reals que normalment han de tardar a produir-se de forma suficientment expressiva.  
Igualment cal advertir la necessitat d'una altra norma complementària d'aquesta que regule els honoraris i indemnitzacions en el sistema d'autoliquidació quan aquest s'autoritze.  
En atenció d'aquestes consideracions,  
ORDENE:  
Article primer  
Les retribucions corresponents als Registradors de la Propietat, en qualitat de Liquidadors de Districte Hipotecari, per la gestió i recaptació de l'Impost sobre Successions i Donacions, que continuaran realitzant, d'acord amb allò que disposa el Decret 209/1987, de 28 de desembre, de la Generalitat Valenciana, es regiran pel que disposa aquesta Ordre.  
Article segon  
Per la gestió de liquidació referent a fets imposables ocorreguts a partir de 1'l de gener de 1988, la Conselleria d'Economia i Hisenda satisfarà a les Oficines Liquidadores les quantitats següents:  
a) El 3,75% sobre les quantitats ingressades.  
b) En concepte d'examen i nota, 1.000 PTA per cada liquidació, o per cada expedient en el cas d'adquisicions exemptes.  
Article tercer  
Per a l'abonament de les retribucions establertes en l'article anterior les Oficines Liquidadores trametran trimestralment a la Conselleria d'Economia i Hisenda, a través dels Serveis Territorials de Gestió Tributària, la relació de les quantitats a què tinguen dret.  
Aquesta tramesa es farà conjuntament amb la de les retribucions corresponents a la gestió de l'Impost sobre Transmissions Patrimonials i Actes Jurídics Documentats.  
Article quart  
Quan les quantitats que corresponguen a una Oficina Liquidadora per la gestió de l'Impost de Successions i Donacions no arriben a allò percebut per la mateixa gestió durant 1987, corregit amb l'index de preus al consum per al conjunt nacional fixat per l'Institut Nacional d'Estadística o Organisme que actue en el seu lloc, la Conselleria d'Economia i Hisenda abonarà la diferència, sempre que el nombre de documents despatxats en l'any en qüestió no diferesca en més d'un 25% del de 1987.  
Si el nombre de documents despatxats fos inferior a allò que preveu el paràgraf anterior, la xifra corregida d'honoraris de 1987 es reduirà proporcionalment.  
Article cinquè  
Si com a conseqüència de l'estimació de recursos s'han de tornar ingressos, procedirà el reintegrament de les retribucions fixades en l'article 2,a) d'aquesta Ordre corresponents a les quantitats tornades, llevat que es tracte de liquidacions legalment practicades a què es refereix l'article 218,4) del Reglament de 15 de gener de 1959.  
En tot cas es respectarà allò previst en l'article anterior i no procedirà cap reintegrament que rebaixe la xifra mínima establerta en el precepte esmentat.  
El reintegrament, quan siga procedent, s'efectuarà per minoració de les quantitats corresponents a retribucions del trimestre següent.  
Disposició Transitòria:  
Les retribucions per la gestió referent a fets imposables ocorreguts abans de 1'l de gener de 1988, seguiran regint-se pel que disposa el Text Refàs de 6 d'abril de 1967, en el Reglament de 15 de gener de 1959 i disposicions complementàries d'aquest.  
Disposició Final  
El que disposa aquesta Ordre s'aplicarà a partir de 1'l de gener de 1988.  
València, 30 de gener de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI